Geilder

Geilder of Gilder (Duutsj: Gillrath) is e dörp inne gemèndje Geilekirke in 't Kreis Hinsberg, Naordrien-Wèsfale, mit zoeaget 1800 inwoeaners. 't Ligk tösse Hatterath, Niederheid, Sjta, Nieërboesj, Nieërsjtraot enne NAVO-basis (richting Neuteveren) in. Geilder is opgeboedj rónjelóm de Karl-Arnold-Straße. De naam "Geilder" mèntj zoeaget wie "raoj (óntginning) aan 't zómpwater".

Toet 1 jannewarie 1972 vörmdje Geilder zien eige gemèndje, wotoe ouch de plaatse Bocket, Nieërsjtraot, Hatterao, Mungerao en Panneschopp behuuerdj; daonao zeen ze heringedeildj bieje stad Geilekirke.

Ouch de Bergerhof ligk bie Geilder, ane waeg richting Geilekirke.

 Kaart 

Categorie:Jellekerke